เรื่องร้องเรียน (กีดขวาง,ถนน,ร้องเรียน,เสียงรบกวน) วันที่ 2023-10-09 02:00:30 — แขวงบางจาก เขตพระโขนง จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660042380
ขอให้แก้ไขปัญหาเสียงดังรบกวนจากการล้างภาชนะต่างๆ และการจอดรถจักรยานยนต์พ่วงข้างกีดขวางทางสัญจร บริเวณ บ้านเลขที่....ซอยวชิรธรรม 43 ถนนสุขุมวิท 101/1 แขวงบางจาก เขตพระโขนง กรุงเทพมหานคร จุดสังเกต เข้าซอยวชิรธรรม 43 ไประยะทางประมาณ 10-15 เมตร จะอยู่ทางขวามือ ห้องแถวที่ 4 หรือ 5 เนื่องจากในพื้นที่ดังกล่าวมีกลุ่มบุคคล จำนวนประมาณ 6-7 คน เป็นทั้งบุคคลเพศชาย และเพศหญิง มีความสัมพันธ์เป็นญาติพี่-น้องกันทั้งหมด (ไม่ทราบรายละเอียดที่ชัดเจนของผู้ดำเนินการ) ออกไปจำหน่ายอาหาร ประเภทลูกชิ้นทอด ในพื้นที่อื่นโดยใช้เป็นรถจักรยานยนต์พ่วงข้าง จำนวนประมาณ 5-7 คัน ซึ่งเมื่อจำหน่ายอาหารเสร็จแล้วก็จะมีการขับกลับเข้ามาที่พักอาศัย โดยมีก่อเหตุเดือดร้อนต่างๆ เช่น การนำภาชนะต่างๆ มาล้าง , มีรถอื่นๆ ขับเข้า-ออกส่งของให้กับบ้านหลังดังกล่าวส่งเสียงดังรบกวนไปทั่วบริเวณ , มีการจอดรถจักรยานยนต์พ่วงข้างกีดขวางทางสัญจร และเมื่อมีการล้างภาชนะก็จะมีน้ำเอ่อล้นออกมาบนพื้นถนนด้วย ในแต่ละครั้งจะก่อเหตุเดือดร้อน ตั้งแต่เวลาประมาณ 00.00-04.00 น. หรือเวลาประมาณ 05.00 น. เป็นประจำทุกวัน จากกรณีดังกล่าวส่งผลให้ผู้ร้อง และประชาชนที่อาศัยอยู่ใกล้เคียงได้รับความเดือดร้อน เพราะไม่สามารถพักผ่อนได้อย่างเต็มที่ ประสบปัญหามาเป็นระยะเวลาประมาณ 2-3 ปี เบื้องต้นผู้ร้องเคยแจ้งเรื่องไปยังกรุงเทพมหานคร หมายเลขสายด่วน 1555 ล่าสุดเมื่อ 2 สัปดาห์ที่ผ่านมา (ไม่ทราบวันและเวลาที่ชัดเจน) ได้มีเจ้าหน้าที่เทศกิจ ประจำสำนักงานเขตพระโขนง ลงพื้นที่ตรวจสอบ และตักเตือนแล้ว ซึ่งสุดท้ายกลุ่มบุคคลดังกล่าวก็ยังมีการก่อเหตุเดือดร้อนส่งเสียงดังอยู่เช่นเดิม ประกอบกับกลุ่มบุคคลดังกล่าวก็จะมีการนำรถจักรยานยนต์พ่วงข้างมาจอดกีดขวางไว้ริมถนนที่เป็นการกีดขวางทางสัญจรด้วย จึงประสงค์ให้หน่วยงานที่เกี่ยวข้องดำเนินการแก้ไขปัญหาดังกล่าวอย่างเด็ดขาด เพื่อเป็นการบรรเทาความเดือดร้อนให้แก่ประชาชนในพื้นที่ต่อไป (ผู้ร้องประสงค์ให้ปกปิด ชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata